CELEX: 32020D0209
Language: ro
Date: 2020-02-14 00:00:00
Title: Decizia de Punere în Aplicare (UE) 2020/209 a Comisiei din 14 februarie 2020 privind anumite măsuri de protecție vizând pesta porcină africană în Grecia [notificată cu numărul C(2020) 962] (Numai textul în limba greacă este autentic) (Text cu relevanță pentru SEE)

17.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 43/74
               
            
         DECIZIA DE PUNERE ÎN APLICARE (UE) 2020/209 A COMISIEI
         din 14 februarie 2020
         privind anumite măsuri de protecție vizând pesta porcină africană în Grecia
         [notificată cu numărul C(2020) 962]
         (Numai textul în limba greacă este autentic)
         (Text cu relevanță pentru SEE)
         COMISIA EUROPEANĂ,
         Având în vedere Tratatul privind funcționarea Uniunii Europene,
         Având în vedere Directiva 89/662/CEE Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează populațiile de porci domestici și sălbatici și care poate avea un impact sever asupra profitabilității creșterii porcinelor, cauzând perturbări ale comerțului în Uniune și ale exporturilor în țări terțe.
                  
               
                     (2)
                  
                  
                     În cazul apariției unui focar epidemic de pestă porcină africană există riscul ca agentul patogen să se răspândească la alte exploatații de porcine și la porcii sălbatici. În consecință, el se poate răspândi dintr-un stat membru într-altul și în țări terțe, prin intermediul comerțului cu porcine vii sau cu produse provenite de la acestea.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime aplicabile în Uniune pentru menținerea sub control a pestei porcine africane. Articolul 9 din Directiva 2002/60/CE prevede stabilirea unor zone de protecție și de supraveghere în eventualitatea apariției unor focare cauzate de boala respectivă, în care trebuie să se aplice măsurile prevăzute la articolele 10 și 11 din directiva menționată.
                  
               
                     (4)
                  
                  
                     Ca urmare a apariției unui focar de pestă porcină africană în unitatea regională Serres din Grecia, respectivul stat membru a informat Comisia cu privire la situația pestei porcine africane pe teritoriul său și, în conformitate cu articolul 9 din Directiva 2002/60/CE, a stabilit zone de protecție și de supraveghere în care se aplică măsurile menționate la articolele 10 și 11 din directiva menționată.
                  
               
                     (5)
                  
                  
                     Decizia de punere în aplicare (UE) 2020/181 a Comisiei (4) a fost adoptată în urma stabilirii unor zone de protecție și de supraveghere în Grecia, în conformitate cu articolul 9 din Directiva 2002/60/CE.
                  
               
                     (6)
                  
                  
                     De la data adoptării Deciziei de punere în aplicare (UE) 2020/181, situația epidemiologică din Grecia nu a evoluat în ceea ce privește pesta porcină africană în unitatea regională Serres și, în consecință, Grecia a pus în aplicare măsurile de control necesare și a colectat date suplimentare în materie de supraveghere.
                  
               
                     (7)
                  
                  
                     Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerțului, este necesar să se descrie la nivelul Uniunii zonele stabilite ca zone de protecție și de supraveghere pentru pesta porcină africană în Grecia, în colaborare cu statul membru respectiv. Aceste zone de supraveghere și de protecție țin cont de situația epidemiologică actuală din statul membru respectiv.
                  
               
                     (8)
                  
                  
                     În consecință, este necesar ca în anexa la prezenta decizie să fie stabilite zonele identificate ca zone de protecție și de supraveghere în Grecia, precum și durata regionalizării respective.
                  
               
                     (9)
                  
                  
                     În plus, este necesar ca Decizia de punere în aplicare (UE) 2020/181 să fie abrogată și înlocuită cu prezenta decizie.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Grecia asigură faptul că zonele de protecție și de supraveghere stabilite în conformitate cu articolul 9 din Directiva 2002/60/CE cuprind cel puțin zonele menționate ca zone de protecție și de supraveghere în anexa la prezenta decizie.
         
         
            Articolul 2
            Decizia de punere în aplicare (UE) 2020/181 se abrogă.
         
         
            Articolul 3
            Prezenta decizie se aplică până la 6 aprilie 2020.
         
         
            Articolul 4
            Prezenta decizie se adresează Republicii Elene.
         
         
            Adoptată la Bruxelles, 14 februarie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
         
            (4)  Decizia de punere în aplicare (UE) 2020/181 a Comisiei din 7 februarie 2020 privind anumite măsuri provizorii de protecție vizând pesta porcină africană în Grecia (JO L 37, 10.2.2020, p. 8).
      
      
         
            ANEXĂ
            
                        Grecia
                     
                     
                        Zonele menționate la articolul 1
                     
                     
                        Data până la care se aplică
                     
                  
                        Zona de protecție
                     
                     
                        Localitatea Visaltias (Unitatea Regională Serres)
                     
                     
                        6 aprilie 2020
                     
                  
                        Zona de supraveghere
                     
                     
                        În unitatea regională Salonic:
                        
                                    —
                                 
                                 
                                    Localitatea Lagada;
                                 
                              
                                    —
                                 
                                 
                                    Localitatea Volvis.
                                 
                              În unitatea regională Serres:
                        
                                    —
                                 
                                 
                                    Localitatea Iraklia;
                                 
                              
                                    —
                                 
                                 
                                    Localitatea Serron;
                                 
                              
                                    —
                                 
                                 
                                    Localitatea Amfipolis;
                                 
                              
                                    —
                                 
                                 
                                    Localitatea Emmanouil Pappa;
                                 
                              
                                    —
                                 
                                 
                                    Localitatea Neas Zichnis.
                                 
                              
                     
                        6 aprilie 2020